2025 (תוכנית טלוויזיה)
פרטי העונה > פרויקטי העונה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במהלך שהות התושבים בעיר, עליהם לבצע "פרויקט" שבועי. לכל פרויקט יש מנהל שנבחר לעיתים על ידי התושבים ולעיתים על ידי ההפקה. ישנם מקרים בהם מאפשרת ההפקה לתושבים לבחור את המנהל מבין מספר תושבים שנקבעו על ידיה. בסוף כל פרויקט נדרש מנהל הפרויקט לחלק את הכסף שהרוויחו במשימה בחלוקה לא שוויונית, כאשר מנהל הפרויקט מקבל סכום מוגדר, בהתאם לכמות הכסף שהרוויחו.
פרויקט "עיני חתול" – במהלך הלילה הראשון בעיר נשמעו יללות חתול שהפריעו לתושבים בשנתם. יממה לאחר מכן, מר בלאק, ראש העיר, עדכן את התושבים בנעשה: מסתבר כי "חתול" נתקע על העץ. מר בלאק הזעיק את כוחות הכיבוי וההצלה כדי שיורידו את החתול מהעץ, והם בתגובה השיבו לו שהמצב אינו דחוף, ולכן לא באו להצילו. לכן, ראש העיר גייס את תושבי העיר לפרויקט "עיני חתול" שבו הם היו צריכים להאכיל כל הזמן את החתול שעל צמרת העץ כדי שלא ישמיע יללות: תושב אחד היה צריך להתנדנד בנדנדה שנקשרה לעץ ולנסות לשפוך חלב לגומחה שבעץ, בעוד התושב השני מנדנד אותו. עבור כל יללה שהשמיע החתול ירדו לתושבי העיר 500 ש"ח מהתגמול הסופי של הפרויקט. מנהל הפרויקט היה דומיניק, ובסופו זכו התושבים בתגמול של 34,500 ש"ח.
פרויקט "מכת ברק" – במהלך הלילה התרחשה סערה בעיר שגרמה לנזק רב. במהלך הסערה נפל העץ הגדול שנמצא ליד הבית המשותף. דבר זה גרם להפרדה בין תושבי הבית והאכסניה לתושבי המלון, ולכך שלתושבי הבית היה אסור לצאת מביתם. במהלך המשימה צילצל הטלפון הציבורי שבאכסניה, וכל אחת מהשיחות נענתה על ידי אחד הלנים בה. בכל שיחה ניתנו לדרי האכסניה הוראות שעליהם היה להעביר לתושבי הבית. כל הוראה שהתקבלה במהלך שיחה כזו ולא התבצעה בזמן נחשבה כפסילה שעלותה 500 ש"ח. מנהלת הפרויקט הייתה סיגל, ובסופו זכו התושבים בתגמול של 33,500 ש"ח.
פרויקט "חוסן עירוני" – בעקבות נפילת העץ בשבוע הקודם פרצה מגפה בעיר. כל התושבים היו צריכים לעבור בדיקות על ידי המומחים (רותם סלע ואסי עזר ובהמשך על ידי שירה קצנלנבוגן). כל תושב יכול היה לבחור בין קבלת סדרת טיפולים לבין קבלת חיסון. כל תושב שהסכים לעבור את הטיפולים ולא ביקש לקבל חיסון הוסיף 4,000 ש"ח לתגמול. בנוסף, אם איש מתושבי העיר לא יקבל את החיסון, יקבלו התושבים בונוס של 20,000 ש"ח. מנהלת הפרויקט הייתה רומי.
פרויקט "חוכמת רחוב" – בפרויקט זה, בו לא נבחר מנהל פרויקט, השתתפו 12 התושבים בשעשועון הידוע "מונית הכסף" בהנחיית עידו רוזנבלום. התושבים חולקו לארבע שלשות: סיגל, הודיה ודודו (שזכו ב-18,000 ש"ח יחדיו – 6,000 כל אחד), לימור, נטע ודניאל (7,500 ש"ח – 2,500 כל אחד), דומיניק, ג'ו ורומי (9,000 ש"ח – 3,000 כל אחד) ומנואל, מיכאל ושרי (2,150 ש"ח – 750 כל אחד). בשונה מהשעשועון, הפעם היו שני סוגים של גלגלי הצלה אפשריים: "חבר טלפוני", בו ניתן היה להתקשר לאחד מתושבי העיר לקבלת עזרה, והחלפת שאלה בשאלה אחרת. בהשוואה לשתיים מהעונות של "האח הגדול" ששודרו ב"קשת" (עונות 1 ו-8), השעשועון נערך מחוץ לעיר – כלומר באזור מסוים בארץ – בניגוד ל"האח הגדול", בו נערך השעשועון בתוך הבית בו נערכים מרבית פרקי התוכנית.
פרויקט "חוף עירוני" – בפרויקט זה התחלקו המתמודדים לשתי קבוצות, שחולקו על ידי אודטה ואליסה. קבוצה כתומה בה היו: דודו, הודיה, מנואל, נטע ורומי בראשות אליסה, וקבוצה ירוקה בה היו: סיגל, ג'ו, דניאל, דומיניק ולימור והקבוצה הייתה בראשות אודטה. הקבוצות התחרו במספר אתגרים הקשורים לחוף הים כאשר הקבוצה שניצחה קיבלה 30,000 ש"ח. בפרויקט זה ניצחה הקבוצה הכתומה.
פרויקט "צהלה ושמחה" – בפרויקט זה, שהתקיים לכבוד חג הפורים שנחוג בשבוע שלאחר מכן, התושבים התחלקו לזוגות, והתחפשו אחד לשני. הזוגות בפרויקט היו: סיגל וג'ו, דודו קובי ודומיניק, נטע ומנואל, הודיה ורומי, דניאל ואודטה, לימור ואליסה. כחלק מהתחפושת, כל תושב השתמש בשעון של התושב אליו התחפש (דודו שילם על דומיניק, נטע שילמה על מנואל וכו'), ואף ישן בסידור שינה שאותו תושב קנה. על התושבים היה להתנהג כמו הדמויות אליהן התחפשו, ואף לפגוש את בני המשפחה של הדמות במקום את בני המשפחות שלהם במלון. התושבים שעמדו במשימה קיבלו 10,000 שקלים. ג'ו שבחר לפגוש את בת זוגו ולא את דודה של סיגל הכשיל את המשימה עבורו ועבור סיגל. דומיניק, שפגש את ילדיו של דודו, ראה גם את אחותו ולכן קיבל חצי מהסכום.
פרויקט "טור דה סיטי" – בפרויקט זה היה על התושבים לרכב בעיר במשך 10 שעות על אופניים חסרי הגה עם גלגל אחורי גדול ושני גלגלים קדמיים קטנים. המטרה של התושבים הייתה לרכב יחד מרחק מצטבר של 100 ק"מ ומעלה. אם הם מצליחים, העירייה משלמת להם 50,000 שקלים, אך אם הם לא מצליחים להגיע ביחד ל-100 ק"מ, הם מסתפקים ב-10,000 שקלים בלבד. ג'ו ואליסה לא יכלו להשתתף בפרויקט בשל נסיבות רפואיות, אך תפקידם היה לעודד את התושבים האחרים ולדאוג שהם אוכלים ושותים כמו שצריך. התושב שבסוף הפרויקט מד המרחק שלו מראה את המרחק הגדול ביותר מחלק את הכסף בין התושבים בצורה לא שוויונית. בסופו של דבר צברו התושבים יחד 97.11 ק"מ ולכן הם נכשלו במשימה וקיבלו רק 10,000 שקלים. נטע שרכבה את המרחק הגדול ביותר (21.18 ק"מ) חילקה את הכסף.
פרויקט "משחק הלוח הגדול" – בפרויקט זה, העיר הפכה למשחק מונופול ענק, כאשר רומי גיאור, המודחת האחרונה, חזרה וניהלה את המשחק. כל תושב התחיל את המשחק עם 3,000 ש"ח, והמשחק הסתיים כשכל הכספות בבנק נפתחו, וסכום הכסף שלכל תושב היה עד לנקודה זו, הוא סכום הכסף שהתווסף לחשבונו האישי.
פרויקט "שדה קרב" – שתי קבוצות התחרו: קבוצה ורודה שכללה את: דומיניק, נטע, דניאל, ג'ו ואליסה; מול קבוצה צהובה שכללה את: דודו קובי, סיגל, הודיה ולימור. בפרויקט זה התבצעו חמישה קרבות פיינטבול, בו כל קבוצה שלחה נציג אליו היו קשורים שלושה בלונים. המטרה של כל נציג הייתה לפוצץ את כל שלושת הבלונים של יריבו ולהישאר עם בלון אחד או יותר. נוסף על כך, ברחבי העיר היו פזורים קופסאות תחמושת עם כדורי צבע צהובים וורודים לכל קבוצה, ועשרה שקי כסף בשווי 1,000 ש"ח כל אחד, אותם ניתן היה לאסוף. המנצח זיכה את קבוצתו בנקודה וצבר את סכום הכסף שאסף עד אותה נקודה (המפסיד נותר ללא כלום). הקבוצה שצברה הכי הרבה נקודות הוכרזה כמנצחת וכל חבר בה קיבל 5,000 שקלים. הקבוצה המנצחת הייתה הקבוצה הצהובה.
| מקרא |
| --- | --- |
: מנהל/ת הפרויקט
|  | פרויקט 1 | פרויקט 2 | פרויקט 3 | פרויקט 4 | פרויקט 5 | פרויקט 6 | פרויקט 7 | פרויקט 8 | פרויקט 9 | פרויקט 10 |
| --- | --- | --- | --- | --- | --- | --- | --- | --- | --- | --- |

| דומיניק | 2,000₪ | 2,500₪ | 9,000₪ | 3,000₪ | 0₪ | 5,000₪ | 2,500₪ | 4,400₪ | 0₪ | ללא |
| הודיה | 500₪ | 3,500₪ | 3,000₪ | 6,000₪ | 6,000₪ | 10,000₪ | 0₪ | 4,150₪ | 5,000₪ | ללא |
| דודו ק. | 2,500₪ | 300₪ | 1,000₪ | 6,000₪ | 7,000₪ | 10,000₪ | 2,000₪ | 7,750₪ | 5,000₪ | ללא |
| נטע | 1,500₪ | 3,000₪ | 1,500₪ | 2,500₪ | 500₪ | 10,000₪ | 1,500₪ | 6,300₪ | 0₪ | ללא |
| סיגל | 7,000₪ | 2,000₪ | 8,000₪ | 6,000₪ | 0₪ | 0₪ | 0₪ | 4,800₪ | 5,000₪ | ללא |
| דניאל | טרם נכנס לעיר | טרם נכנס לעיר | טרם נכנס לעיר | 2,500₪ | 0₪ | 10,000₪ | 0₪ | 7,850₪ | 0₪ | ללא |
| ג'ו | 5,000₪ | 1,000₪ | 0₪ | 3,000₪ | 0₪ | 0₪ | 0₪ | 5,900₪ | 0₪ | הודח |
| לימור | 300₪ | 6,500₪ | 500₪ | 2,500₪ | 0₪ | 10,000₪ | 750₪ | 11,550₪ | 5,000₪ | הודחה |
| אליסה | טרם נכנסה לעיר | טרם נכנסה לעיר | טרם נכנסה לעיר | טרם נכנסה לעיר | 5,000₪ | 10,000₪ | 250₪ | 2,150₪ | 0₪ | הודחה |
| דודו ו. | טרם נכנס לעיר | טרם נכנס לעיר | טרם נכנס לעיר | טרם נכנס לעיר | טרם נכנס לעיר | טרם נכנס לעיר | 3,000₪ | 5,550₪ | הודח | הודח |
| אודטה | טרם נכנסה לעיר | טרם נכנסה לעיר | טרם נכנסה לעיר | טרם נכנסה לעיר | 0₪ | 10,000₪ | 0₪ | 4,850₪ | הודחה | הודחה |
| רומי | טרם נכנסה לעיר | טרם נכנסה לעיר | 5,000₪ | 3,000₪ | 9,000₪ | 10,000₪ | 0₪ | הודחה | הודחה | הודחה |
| מנואל | 3,500₪ | 4,500₪ | 10,000₪ | 750₪ | 2,500₪ | 10,000₪ | עזבה | עזבה | עזבה | עזבה |
| מיכאל | 8,000₪ | 1,500₪ | 12,000₪ | 750₪ | הודח | הודח | הודח | הודח | הודח | הודח |
| שרי | 3,000₪ | 8,000₪ | 7,000₪ | 750₪ | עזבה | עזבה | עזבה | עזבה | עזבה | עזבה |
| סייף | טרם נכנס לעיר | טרם נכנס לעיר | 11,000₪ | הודח | הודח | הודח | הודח | הודח | הודח | הודח |
| סמי | 1,000₪ | 500₪ | הודח | הודח | הודח | הודח | הודח | הודח | הודח | הודח |
| ג'קי | 200₪ | 200₪ | עזב | עזב | עזב | עזב | עזב | עזב | עזב | עזב |

| שם הפרויקט | עיני חתול | מכת ברק | חוסן עירוני | חוכמת רחוב | חוף עירוני | צהלה ושמחה | טור דה סיטי | משחק הלוח הגדול | שדה קרב | ללא |
| תגמול התחלתי | 36,000₪ | 36,000₪ | 48,000₪ | ‒ | 30,000₪ | 120,000₪ | 50,000₪ | 33,000₪ | ‒ | ללא |
| מס' פסילות | 3 | 5 | 0 | ‒ | ‒ | 1.5 | 1 | ‒ | ‒ | ללא |
| סכום פסילות | 1,500₪ | 2,500₪ | 0₪ | ‒ | ‒ | 25,000₪ | 40,000₪ | ‒ | ‒ | ללא |
| תגמול סופי | 34,500₪ | 33,500₪ | 68,000₪ | 36,750₪ | 30,000₪ | 95,000₪ | 10,000₪ | 65,250₪ | 20,000₪ | ללא |